പൊലീസുകാരനെ തൂങ്ങിമരിച്ച നിലയില് കണ്ടെത്തി കൊച്ചി : അങ്കമാലി മൂക്കന്നൂരില് ലോഡ്ജ് മുറിക്കുള്ളില് പോലീസുകാരനെ തൂങ്ങിമരിച്ച നിലയില് കണ്ടെത്തി. പുത്തന്കുരിശ് പൊലീസ് സ്റ്റേഷനിലെ സി പി ഒ മുളന്തുരുത്തി സ്വദേശി രാഹുല് വാസുവിനെയാണ് ലോഡ്ജ് മുറിക്കുള്ളില് തൂങ്ങി മരിച്ച നിലയില് കണ്ടെത്തിയത്. പുത്തന്കുരിശ് സ്റ്റേഷനില് ഡ്യുട്ടി കഴിഞ്ഞ് ഇന്നലെ വൈകുന്നേരത്തോടെയാണ് മൂക്കന്നൂരിലെ ലോഡ്ജില് മുറിയെടുത്തത്. രാവിലെ ഏറെ വൈകിയും മുറി തുറക്കാതിരുന്നതിനെ തുടര്ന്ന് ജീവനക്കാര് ഡ്യൂപ്ലിക്കേറ്റ് താക്കോല് ഉപയോഗിച്ച് മുറി തുറന്ന് പരിശോധിച്ചപ്പോഴാണ് രാഹുല് വാസുവിനെ തൂങ്ങി മരിച്ച നിലയില് കണ്ടെത്തിയത്. ലോഡ്ജിലെത്തി പരിശോധന നടത്തിയ പൊലീസ് അസ്വാഭാവിക മരണത്തിന് കേസ്സെടുത്ത് അന്വേഷണം ആരംഭിച്ചു. ആത്മഹത്യയാണെന്നാണ് പ്രാഥമിക നിഗമനം. Tags Suicide police men shortlink